ז'יל פאדלופ

ז'יל אֶטְיֱין פָּאדֶלוּּפּ (בצרפתית: Jules Étienne Pasdeloup; 15 בספטמבר 1819 – 14 באוגוסט 1887) היה מנצח צרפתי.

ביוגרפיה 
פאדלופ נולד בפריז. אביו היה עוזר למנצח באופרה קומיק; הוא למד בקונסרבטואר של פריז, וסיים את לימודיו עם פרס ראשון בפסנתר. בשנת 1851 ייסד את "אגודת האמנים הצעירים של הקונסרבטואר", שהגישה במשך עשור קונצרטים באולם הרץ, וכמנצח על קונצרטים אלה, עשה רבות לקירוב מיטב היצירות החדשות של התקופה לקהל המאזינים. גם לקונצרטי פאדלופ הפופולריים בקרקס החורף בפריז, בין השנים 1861 ל-1884, הייתה השפעה רבה על קידום הטעם הצרפתי במוזיקה, הודות ליצירות מאת ריכרד וגנר ורוברט שומאן, בד בבד עם חידוש התעניינות הקהל בסימפוניות מאת מוצרט, יוזף היידן ובטהובן. ב-1868 ייסד את "אגודת האורטוריות" כדי להביא אורטוריות לקהל המאזינים, והצטרף לתיאטר ליריק, אם כי שם התאכזב, כשהחייאת אופרות כמו איפיגניה בטאוריס של כריסטוף ויליבלד גלוק לא זכתה להצלחה פופולרית כפי שקיווה.

ז'יל פאדלופ היה לחבר בלגיון הכבוד. הוא מת בגיל 67, בפונטנבלו.

קישורים חיצוניים 

"Rehearsal of the Pasdeloup orchestra at the Cirque d'hiver" John Singer Sargent חזרה של תזמורת פאדלופ בקרקס החורף, ציור של ג'ון סינגר סרג'נט

הערות שוליים

מנצחים צרפתים
בוגרי הקונסרבטואר של פריז
פריז: אישים
צרפתים שנולדו ב-1819
צרפתים שנפטרו ב-1887